ସୁନୀଲ ଲହରୀ

ସୁନୀଲ ଲହରୀ (ଜନ୍ମ: ୯ ଜାନୁଆରୀ ୧୯୬୧) ଜଣେ ଭାରତୀୟ ଅଭିନେତା । ୧୯୮୭ ମସିହାରେ, ରାମାନନ୍ଦ ସାଗରଙ୍କ ନିର୍ଦ୍ଦେଶିତ ଟେଲିଭିଜନରେ ପ୍ରସାରିତ ଆଧ୍ୟାତ୍ମିକ ଧାରାବାହିକ ରାମାୟଣରେ, ସେ ଲକ୍ଷ୍ମଣ ଭୂମିକାରେ ଅଭିନୟ କରିବା ପାଇଁ ଜଣାଶୁଣା ।

 ବ୍ୟକ୍ତିଗତ ଜୀବନ 
୧୯୬୧ ମସିହାର ଜାନୁଆରୀ ୯ ତାରିଖରେ, ସେ ମଧ୍ୟ ପ୍ରଦେଶର ଦାମୋହଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଶୀକର ଚନ୍ଦ୍ର ଲହରୀ ପେଶାରେ ଏକ ମେଡିକାଲ କଲେଜର ଜଣେ ପ୍ରାଧାପକ ଏବଂ ତାଙ୍କ ମାଆଙ୍କ ନାମ ତାରା ଲହରୀ । ଭୋପାଳରୁ ସ୍କୁଲଶିକ୍ଷା ଶେଷ କରି, ସେ ମୁମ୍ବାଇ ଯାଇଥିଲେ, ଯେଉଁଠି ସେ ୱିଲସନ କଲେଜରୁ କଳାରେ ସ୍ନାତକ କରିଥିଲେ ।

ସେ ରାଧା ସେନଙ୍କୁ ବିବାହ କରିଥିଲେ ଏବଂ ପରେ ତାଙ୍କର ଛାଡ଼ପତ୍ର ହେବା ପରେ, ସେ ଭାରତୀ ପାଠକଙ୍କୁ ବିବାହ କରିଥିଲେ । ତାଙ୍କର ପୁଅଙ୍କ ନାମ କ୍ରିଶ ।

 ଅଭିନୟ ଜୀବନ 
୧୯୮୦ ମସିହାରେ, ସେ ହିନ୍ଦୀ କଥାଚିତ୍ର ଦି ନକ୍ସଲାଇଟ୍ସ ଜରିଆରେ ଅଭିନୟ କରିବା ଆରମ୍ଭ କରିଥିଲେ, ଯେଉଁଥିରେ ସେ ସ୍ମିତା ପାଟିଲଙ୍କ ସହ କାମ କରିଥିଲେ । ଅନୁରାଧା ପଟେଲଙ୍କ ସହ, ୧୯୮୫ ମସିହାର କଥାଚିତ୍ର ଫିର୍ ଆୟି ବରସାତରେ ସେ କାମ କରିଥିଲେ ।

୧୯୯୧ ମସିହାର କଥାଚିତ୍ର ବାହାରୋଁ କା ମଞ୍ଜିଲରେ, ସେ ଏକ ଗୁରୁତ୍ୱପୂର୍ଣ୍ଣ ଭୂମିକାରେ ଅଭିନୟ କରିଥିଲେ । ୧୯୯୦ ମସିହାର ଟିଭି ସିରିଜ୍ ପରମ ବୀର ଚକ୍ରରେ, ସେ ରାମ ରାଘବ ରାଣେଙ୍କ ଭୂମିକାରେ ଅଭିନୟ କରିଥିଲେ । ୧୯୯୫ ମସିହାରେ, ସେ ଜନମ କୁଣ୍ଡଳୀ କଥାଚିତ୍ରରେ ବିନୋଦ ଖାନ୍ନାଙ୍କ ପୁଅ ଭୂମିକାରେ ଅଭିନୟ କରିଥିଲେ । ୨୦୧୭ ମସିହାରେ, ସେ ହିନ୍ଦୀ କଥାଚିତ୍ର ଏ ଡଟର୍‌ସ୍ ଟେଲ୍ ପଙ୍ଖରେ ଅଭିନୟ କରିଥିଲେ ।
ଅଭିନୀତ କଥାଚିତ୍ର
 ଦି ନକ୍ସଲାଇଟ୍ସ (୧୯୮୦)
 ଫିର୍ ଆୟି ବରସାତ (୧୯୮୫)
 ଜାଜିରା (୧୯୮୭)
 ବାହାରୋଁ କେ ମଞ୍ଜିଲ (୧୯୯୧)
 ଆଜା ମେରି ଜାନ୍ (୧୯୯୩)
 ଜନମ କୁଣ୍ଡଳୀ (୧୯୯୫)
 ଏ ଡଟର୍‌ସ୍ ଟେଲ୍ ପଙ୍ଖ୍ (୨୦୧୭)

ଟେଲିଭିଜନ
 ବିକ୍ରମ ଔର ବେତାଳ (୧୯୮୫)
 ରାମାୟଣ (୧୯୮୭)
 ପରମ ବୀର ଚକ୍ର (୧୯୮୮)
 ଲବ କୁଶ (୧୯୮୮)
 ସପ୍ନୋଁ କୀ ଦୁନିୟା (୧୯୯୫-୧୯୯୬)
 ଦି କପିଲ ଶର୍ମା ଶୋ (୨୦୨୦) - ଅତିଥି
 ସା ରେ ଗା ମା ପା ଲି'ଲ ଚାମ୍ପସ୍ (୨୦୨୦) - ଅତିଥି

 ଆଧାର 

 ବାହାର ଲିଙ୍କ୍ 


ଶ୍ରେଣୀ:୧୯୬୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତା
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତା